OzLabs/hebrew-wiki-articles huggingface dataset:
מיסטר רבינוביץ

"מיסטר רבינוביץ" (1968) היא סדרת הדפסים שיצר הצייר הישראלי אורי ליפשיץ.
==תיאור==
הסדרה בת ארבעת ההדפסים "מיסטר רבינוביץ" נוצרה בשנת 1968. היא הודפסה רק בשנות ה-80 של המאה ה-20 בסדנת ההדפס ירושלים במהדורה של 35 עותקים. באותה תקופה שבה נוצרו לוחות ההדפס, החל ליפשיץ ליצור גם סדרת ציורים בנושא דומה שיצירתה נמשכה עד שנות ה-90 של המאה ה-20

דוד גלעדי תיאר את דמותו של רבינוביץ, נושא הסדרה, כבת דמותו של פקיד בורגני. בורגנות המתבטאת באדישות של הדמות: "את המונח ennui הצרפתי, המופיע אצל בודלר, תרגמנו פה ל'אדישות' המגולמת גם בישותו של 'מיסטר רבינוביץ" […]. 'לָארוס הקטן' מביא כמה סינונימים למונח זה: חולשת הדעת, שעמום מתוך חוסר מעש, היעדר עניין, קושי, חרדה, דאגה, אי שקט. חולשת דעת היא כמובן גם חולשה מוסרית. והרי אלה כולם הם מסימני ההיכר של אותו פקיד קטן שליפשיץ נותן לו את השם רבינוביץ'…"

בשונה ממרבית עבודותיו בתחריט, שהתבססו על דימוי קווי על רקע חלק, בולט ניסיונו של ליפשיץ לתאר סביבה שלמה ובה התרחשות. רבינוביץ מתואר כדמות לבושה חליפה ועל ראשה מגבעת בסגנון הומבורג. בעבודה השלישית בסדרה, לדוגמה, מופיעה דמות זו שלוש פעמים. פעם בצדו הימני של ההדפס, פעם נוספת כדמות מוקטנת, המופיעה בצדו השמאלי התחתון ומתוארת מאחור, ופעם שלישית כדמות במסגרת של ציור על הקיר. בנוסף לדמותו של רבינוביץ, מופיעה בעבודה דמות נשית עבת בשר, שהילה מאפיינת אותה כמלאך וניצבת על רקע צורה גאומטרית. גדעון עפרת זיהה את דמות האישה מכדימוי של הארוס. בצדו השמאלי העליון תיאר ליפשיץ אסלת שירותים, המקצינה את הסיטואציה המתוארת והופכת אותה לסאטירה ביקורתית. האסלה, כמו גם חלקים נוספים בעבודה, נעשו בטכניקה של תצריב צילומי. עפרת מציין את הסדרה כאחד היצירות הראשונות שעשו שימוש בדימוי צילומי בהדפס בישראל.

==הערות שוליים==

קטגוריה:סדנת ההדפס ירושלים
קטגוריה:תצריבים
קטגוריה:הדפס ישראלי
קטגוריה:יצירות משנת 1968
רכס ליווינגסטון (קנדה)

רכס ליווינגסטון (באנגלית: Livingstone Range) הוא רכס הרים, המהווה חלק מהרי הרוקי הקנדיים. הרכס ממוקם בפרובינציית אלברטה שבקנדה. הרכס מהווה את הקצה המזרחי של הרי הרוקי הקנדיים, בדרום הפרובינציה.

גבולו הדרומי של הרכס הוא נהר הייווד, והוא משתרע דרומה עד רכס קרואוזנסט. גבולותיו המערביים של הרכס הם הנהרות ליווינגסטון ואולדמן. 

== מקור השם ==
הרכס נקרא על שם החוקר דייוויד ליווינגסטון. שמו של הרכס ניתן לו על ידי תומאס בלקיסטון, עוזרו של ג'ון פאליסר, בשנת 1858.
כאשר המגלה פיטר פידלר טיפס על הר ת'נדר בשנת 1792, היה זה הפעם הראשונה המתועדת שאירופאי טיפס על אחד מהרי הרוקי הקנדיים.

== קישורים חיצוניים ==
* [https://mapcarta.com/24461476 תצלום לוויין של רכס ליווינגסטון]
* [https://web.archive.org/web/20160305134247/http://www.peakfinder.com/range.asp?%7BRangeName%7D=livingstone מידע על ההר] באתר peakfinder
* - טיסה מעל רכס ליווינגסטון
* [https://www.meteoblue.com/en/weather/forecast/current/livingstone-range_canada_6057899 מזג אוויר נוכחי ברכס ליווינגסטון]
* [https://www.yr.no/place/Canada/Alberta/Livingstone_Range/ תחזית מזג אוויר עבור רכס ליווינגסטון]
** [https://www.yr.no/place/Canada/Alberta/Livingstone_Range/statistics.html סטטיטיקות מזג אוויר עבור רכס ליווינגסטון]

==הערות שוליים==

ליווינגסטון
ליווינגסטון
מלון אוקראינה

מלון "רדיסון רויאל מוסקבה", לשעבר מלון אוקראינה (ברוסית: «Гостиница «Рэдиссон Ройал, Москва) — הוא מלון חמישה כוכבים במוסקבה. המלון שוכן בגורד שחקים בסגנון סטליניסטי שידוע כאחד משבע האחיות של מוסקבה. הבניין הוקם בשנת 1957 ומאז הקמתו היה מלון יוקרה.

המלון ממוקם במרכז מוסקבה מול הבית הלבן של רוסיה והוא כולל 34 קומות ומגיע לגובה של 206 מטר.

בשנת 2005 המלון עבר הפרטה. בשנים 2007-2010 המלון עבר שיפוץ נרחב. לאחר השיפוץ הוא כולל 505 חדרים ו-38 סוויטות. בקומה 33 של המלון קיימת תצפית שפתוחה רק לאורחי המלון ומסעדותיו.

בלובי של מלון הותקנה דיורמה של עיר מוסקבה בקנה מידה 1:75 בהתאם למצב העיר בשנת 1977. שטחה כ-300 מ"ר.

סוכנות רולס-רויס ממוקמת בבניין מלון אוקראינה.

==קישורים חיצוניים==

* 

* [https://www.rolls-roycecars.ru/best-dealer-europe/moskva/ האתר הרשמי של סוכנות רולס-רויס במוסקבה]

קטגוריה:מוסקבה: בתי מלון
קטגוריה:מלונות גורדי שחקים
קטגוריה:שבע האחיות
ישראל מאיר וייס

הרב ישראל מאיר וייס (נולד בכ' בטבת ה'תש"ג, 28 בינואר 1942) הוא מייסד וראש ישיבת נחלת הלויים בנווה שאנן שבחיפה.

==ביוגרפיה==
נולד ללאה ולרב שמשון רפאל וייס בארצות הברית, למד בישיבת מיר ונישא לגיטל בתו של ראש הישיבה הרב חיים שמואלביץ. לאחר נישואיו למד בכולל של ישיבת מיר. ב-1977 הצטרף כר"מ לצוות ישיבת עטרת ישראל שהוקמה אז בשכונת בית וגן.

ב-1986 יסד את ישיבת נחלת הלויים בשכונת נווה שאנן בחיפה בסיועם של תושבי השכונה, משפחת טופורוביץ. הישיבה נקראה על שם בני הזוג טופורוביץ שהיו לויים "נחלת הלויים". מאז הוא מעביר בקביעות שיעורים בישיבה, ומשמש מנהיג רוחני לקהילת בוגרי הישיבה.

מתגורר בשיכון חב"ד בירושלים. במשך שנים נסע בקביעות מדי יום מביתו לישיבה בחיפה, אך בעשור השני של המאה ה-21 עבר להתגורר עם אשתו בקרבת הישיבה בכל ימות השבוע, והוא שב לביתו בירושלים רק לחגים ובימי בין הזמנים.

הרב וייס חבר נשיאות ועד הישיבות.

==משפחתו==
הרב וייס, נשוי לגיטל לבית שמואלביץ.
* בנו הרב אהרן, מכהן כר"מ בישיבת מיר מודיעין עילית. החל מראש חדש חשוון תש"ף לכהן לצד אביו גם כראש ישיבה בישיבת נחלת הלויים. הוא חתנו של הרב דוד לוי, ראש ישיבת פוניבז' - חתנו של ראש הישיבה הרב גרשון אדלשטיין.
* בתם יהודית נשואה לרב חיים אריה חדש, ראש ישיבות אור אלחנן ומחבר סדרת ספרי אהל תורה.
*בתם נשואה לרב אריה גרבוז, ר"מ בישיבת מיר מודיעין עילית, מחבר הספרים "ביאורי עניינים", בן הרב אברהם נח גרבוז.

==ממאמריו==
* בעניין שלמי חגיגה ושלמי שמחה, מבי מדרשא, ד, ירושלים: ישיבת עטרת ישראל, תש"מ, עמ' 23–30
* לעשות רצונך בלבב שלם, בתוך: "וזרח השמש: ייסודה ומשנתה של אגודת החרדים דגל התורה", תש"נ, עמ' 363–366.

==קישורים חיצוניים==
;שיעוריו מכתבי תלמידים
* 
* 

==הערות שוליים==

קטגוריה:ראשי ישיבה ליטאים בישראל
קטגוריה:משפחת שמואלביץ
קטגוריה:חברי נשיאות ועד הישיבות
קטגוריה:ישראלים ילידי ארצות הברית
קטגוריה:ישראלים שנולדו ב-1942
אפל ישראל

אפל ישראל בע"מ (באנגלית: Apple Israel limited) היא חברה פרטית ישראלית שנוסדה בנובמבר 2011 ועוסקת בפיתוח וייצור שבבים לאייפונים, אייפדים ומחשבי אפל.
לחברה משרדים בהרצליה פיתוח ובפארק מתם שבחיפה. מלוא מניותיה מוחזקות על ידי חברת אפל האמריקאית שממוקמת בקליפורניה.

==היסטוריה==
בדצמבר 2011 רכשה אפל את חברת "אנוביט" הישראלית, שעסקה בפיתוח שבבים, תמורת כ-390 מיליון דולר. עם הרכישה סגרה אנוביט את מחלקת פיתוח כונני ה-SSD שלה במהלך שגרר אחריו פיטורי עובדים.

בשנת 2012 הכריזה חברת אפל העולמית בהובלתו של ג'וני סרוג'י על הקמתו של מרכז הפיתוח הראשון שלה שמחוץ לגבולות ארצות הברית, בישראל. ומינויו של אהרון אהרון למנכ"ל מרכז זה שכונה בתחילה "Herzliya Development Center".

בנובמבר 2013 רכשה אפל את חברת הסטרטאפ הישראלית "פריימסנס" שעסקה בפיתוח חיישן לזיהוי תלת־ממדי של גוף האדם, תמורת 360 מיליון דולר.

באוגוסט 2014 דווח על כוונה לפתוח מרכז מכירות רשמי בישראל, בניהולו של ניר אילון ובאוקטובר דווח על כוונה לפתוח חנות רשמית ראשונה, בדיוטי פרי בנמל התעופה בן-גוריון.

בפברואר 2015 נפתח מרכז הפיתוח והשיווק הראשי של החברה בהרצליה פיתוח, ובחניכתו ביקר מנכ"ל אפל, טים קוק. באפריל 2015 אפל רכשה את הסטארט-אפ הישראלי LinX, שעוסק בתכנון מצלמות זעירות לטאבלטים וסמארטפונים, תמורת כ-20 מיליון דולר. בפברואר 2017 אפל רכשה את חברת RealFace הישראלית שפיתחה טכנולוגיה להזדהות מאובטחת באמצעות תווי הפנים.

במאי 2017 מונה רוני פרידמן למנכ"ל חברת אפל ישראל.

ביולי 2022 הודיעה החברה על פתיחת מרכז פיתוח בירושלים.

==תחומי פעילות==
* פריימסנס פיתחה חלק משמעותי בטכנולוגיית ה-Face ID שמשמשת לזיהוי פנים במכשירי האייפון.
* אפל מחזיקה בסניף מכירות הפונה לשוק העסקי בישראל, ולמשווקיה המורשים, כגון: א.ל.מ, iDigital, C-Data, BUG, iStore, Ivory, KSP, i-cell.
* פיתוח וייצור מוצרי חומרה כגון: שבבים, בקרי זכרונות פלאש מבוססי טכנולוגיית MSP (Memory Signal Processing).

==קישורים חיצוניים==
* 

==הערות שוליים==

*
קטגוריה:יצרני חומרה
קטגוריה:תעשיית אלקטרוניקה בישראל
קטגוריה:חברות תוכנה ישראליות
קטגוריה:חיפה: חברות
קטגוריה:הרצליה: חברות
קטגוריה:שלוחות בישראל של תאגידים רב-לאומיים
קטגוריה:ישראל: חברות פרטיות בבעלות חברות ציבוריות
קטגוריה:ישראל: חברות שהוקמו ב-2011
שירות בתי הסוהר הממלכתי של אוקראינה

ממוזער 
שירות בתי הסוהר הממלכתי של אוקראינה (באוקראינית: Державна кримінально-виконавча служба України, בקיצור ДКВС; מילולית: השירות הממלכתי לביצוע פלילי) הוא הגוף המרכזי של הרשות המבצעת באוקראינה בעלת מעמד מיוחד, המהווה את היחידה המרכזית לניהול מערך הענישה ובתי הכלא של אוקראינה. פעילות השירות מתואמת ומפוקחת על ידי משרד המשפטים של אוקראינה והוא אחראי לניהול כל מתקני המאסר והכליאה במדינה.
== היסטוריה ==
השירות הוקם בשנת 1996 כיורש לגוף הכליאה הסובייטי, מינהל בתי הסוהר הראשי וקיבל את השם המחלקה הממלכתית לענייני כליאה של משרד הפנים.

בשנת 2010 אורגן מחדש ובשנת 2016 הועבר לאחריות משרד המשפטים ומוזג אל תוכו ובשנת 2017 אומנם הוענקו לו סמכויות חקירה עצמאיות, אך נושל מעמדו כגוף עצמאי.

== ראשי הארגון ==
* 1996 – מרץ 2001 — איוואן שטנקו
* מרץ 2001 – פברואר 2005 — וולודימיר לובוצ'קין 
* מרץ 2005 – אוגוסט 2009 — ואסיל קושצ'ינץ 
* אוגוסט 2009 – אוקטובר 2010 — אולכסנדר גלינסקי
* 31 במרץ 2010 – מרץ 2014 — אולכסנדר ליסיצקוב
* 12 במרץ 2014 – אוגוסט 2014 — סרגיי סטארנקי
* אוגוסט 2014 - אפריל 2017 — וולודימיר פלאגניוק 
* 18 במאי 2017 – 21 במאי 2017 — ס. סטארנקי 
== ראו גם ==
*שירות בתי הסוהר הפדרלי
*שירות בתי הסוהר הממלכתי (קירגיזסטן)
*שירות בתי הכלא של קנדה

== קישורים חיצוניים ==
 
* 
* 
* [https://minjust.gov.ua/dkvs/about שירות בתי הסוהר] באתר משרד המשפטים של אוקראינה 
* [https://web.archive.org/web/20120210130131/http://www.president.gov.ua/documents/12584.html צו נשיא אוקראינה מספר 1085/2010] אודות מערך הכליאה האוקראיני 

==הערות שוליים==

קטגוריה:אוקראינה: ארגונים ממשלתיים
קטגוריה:אוקראינה: ארגוני אכיפת חוק
קטגוריה:ארגוני כליאה
שירות ההגירה הממלכתי של אוקראינה

שירות ההגירה הממלכתי של אוקראינה (באוקראינית: Державна міграційна служба України) הוא אחד הגופים המרכזיים של ממשלת אוקראינה ומשרד הפנים, האחראי ליישם את מדיניות המדינה בתחום ההגירה, כולל מאבק בהגירה בלתי חוקית, מתן אזרחות, רישום פליטים ומהגרים.

השירות הוקם לראשונה כגוף ממשלתי עצמאי למאבק בהגירה בלתי חוקית בדצמבר 2010.

== ביקורת ==
תור לקבלת דרכון. צ'רקסי, אוגוסט 2013
עטיפת [[דרכון אוקראיני, 2015]]
ב-12 יוני 2013 קבינט השרים של אוקראינה ביטל את החלטה מספר 185, לפיה הנפקת דרכונים אוקראינים יבוצע על ידי הקונסורציום הפרטי "EDPAS" (ЄДАПС) והאחריות להדפסת דרכונים הוחזרה לידי המדינה, באמצעות שירות ההגירה.

שינוי חד שכזה של החלפת היצרן הוביל לעיכובים בהנפקת דרכונים. בעיצומה של עונת החגים, כ-100 אלף אנשים לא היו מסוגלים לקבל אותם בפסק זמן סביר.

הועלו גם טענות נגד תעריפי המדינה להנפקת דרכונים. החוק אומנם מגדיר סכום של 170 הריבניה, אך שירות ההגירה גובה 377 הריבניה והפער מוביל לא פעם לתביעות משפטיות רבות כנגד שירות ההגירה.

== ראו גם ==
*שירות ההגירה הפדרלי של רוסיה

== קישורים חיצוניים ==
 
* 

* [http://ovir.info אתר מידע] 

==הערות שוליים==

קטגוריה:אוקראינה: ארגונים ממשלתיים
קטגוריה:אוקראינה: ארגוני אכיפת חוק
קטגוריה:הגירה
Papaoutai

Papaoutai (בצרפתית: Papa où t'es; בעברית: אבא, איפה אתה?) הוא שיר סינגל שנכתב ובוצע על ידי המוזיקאי הבלגי סטרומאה. השיר פורסם עבור הורדה דיגיטלית בבלגיה ב-13 במאי 2013 כסינגל המוביל מתוך אלבום האולפן השני שלו, Racine Carrée (2013). השיר הפך לפופולרי מאוד בבלגיה ובצרפת ובשנת 2013 היה הסינגל הנמכר ביותר בבלגיה. באלבום מופיע גם רמיקס של השיר בכיכובה של אנג'ל הייז.

השיר בוצע בהופעה חיה בטקס NRJ Music Awards בשנת 2013, בהופעה כיכב המוזיקאי Will.i.am. השיר הופיע גם בשנת 2014, במשחק הווידאו Just Dance 2015.

==וידאו קליפ ==
הקליפ המלווה את השיר בוים על ידי ראף ריינטיינס ופורסם ביוטיוב ב-6 ביוני 2013. בסרטון נראה בחור צעיר (בגילומו של קארל רובן נואל) המנסה לקיים אינטראקציה עם אביו שלא מגיב לו חזרה (בגילומו של סטרומאה). אביו יושב ללא תנועה, הבעת פניו וגופו מזכירים בובת ראווה, ואילו בחוץ, הורים וילדים אחרים רוקדים יחד. בסופו של הקליפ, הבן מצטרף לסטרומאה על הספה, בהבעה נוקשה, חסרת חיים ורגש, זהה לשל אביו. הקליפ והשיר מתייחסים להיעדר אביו של סטרומאה, שנהרג ברצח העם ברואנדה ב-1994. הקליפ צבר מעל מיליארד מיליון צפיות באתר יוטיוב.<ref></ref>

סיזר "טייט אייז" וויליס, אחד מהיוצרים של ריקוד ה"קראמפינג" המופיע בקליפ, מופיע בקליפ כהורה הרוקד יחד עם הבן שלו.

==רשימת השמעה ==

==מיקומי שיא ==

== קישורים חיצוניים ==

== הערות שוליים ==

קטגוריה:שירי 2013
קטגוריה:סינגלים מ-2013
קטגוריה:שירי סטרומאה
קטגוריה:שירים בצרפתית
קטגוריה:שירים על אבות
קטגוריה:שירים על כאב לב
קטגוריה:שירי יורודאנס
קטגוריה:סינגלים שהגיעו למקום הראשון במצעד הסינגלים של SNEP
אולדסמוביל פירנצה

אולדסמוביל פירנצה (באנגלית: Oldsmobile Firenza) - היא מכונית משפחתית גדולה, אשר יוצרה במספר תצורות, בעלת מנוע בעירה פנימית, אשר יוצרה על ידי חטיבת הרכב האמריקאית, "אולדסמוביל" (באנגלית: Oldsmobile), בבעלות קונצרן הרכב ג'נרל מוטורס, בין השנים 1982–1988.

מהדגם יוצרו 287,000 יחידות.

==תצורות אולדסמוביל פירנצה==

* סדאן - 4 דלתות
* הצ'בק - 2 דלתות
* קופה - 2 דלתות
* סטיישן - 4 דלתות

==דגמי "אולדסמוביל פירנצה"==
===סדאן===
* דגם בסיס (יוצר בין השנים 1982–1988)
* LX (יוצר בין השנים 1982–1988)

===האצ'בק===
* S (יוצר בין השנים 1982–1987)
* SX (יוצר בין השנים 1982–1985)
* GT (יוצר בין השנים 1986–1987)

===סטיישן===
* Cruiser (יוצר בין השנים 1983–1988)
* LX Cruiser (יוצר בין השנים 1983–1985)

===קופה===
* דגם בסיס (יוצר בין השנים 1986–1988)
* LC (יוצר בין השנים 1986–1987)

== תמונות ==
<gallery mode="packed" heights="110">
קובץ:Oldsmobile Firenza coupe 1.jpg |אולדסמוביל פירנצה קופה
קובץ:Olds Firenza Coupe.JPG |אולדסמוביל פירנצה קופה
קובץ:Firenza.jpg |אולדסמוביל פירנצה הצ'בק
קובץ:Oldsmobile Firenza Hatchback rear.jpg |אולדסמוביל פירנצה הצ'בק
קובץ:Oldsmobile Firenza Station wagon (4899052389).jpg |אולדסמוביל פירנצה - סטיישן
קובץ:Oldsmobile Firenza Cruiser Station wagon (4899054495).jpg |אולדסמוביל פירנצה - סטיישן
קובץ:Oldsmobile-Firenza 1984-dash.jpg |אולדסמוביל פירנצה שנת 1984 - מבט לתא הנהג ולוח מחוונים
קובץ:Oldsmobile-Firenza 1984-interior.jpg |אולדסמוביל פירנצה שנת 1984 - מבט לתא הנהג
קובץ:Olds Firenza.JPG| אולדסמוביל פירנצה סדאן
קובץ:Oldsmobile Firenza.jpg |אולדסמוביל פירנצה סדאן
</gallery>

==ראו גם==
* אולדסמוביל
* ג'נרל מוטורס
* אולדסמוביל סטארפייר

==קישורים חיצוניים==

* (דגם קופה)

==הערות שוליים==

קטגוריה:דגמי מכוניות שהושקו ב-1982
קטגוריה:מכוניות משפחתיות גדולות
קטגוריה:מכוניות סטיישן
קטגוריה:מכוניות קופה
קטגוריה:מכוניות אמריקאיות
פירנצה
אולדסמוביל גולדן רוקט

אולדסמוביל גולדן רוקט (באנגלית: Oldsmobile Golden Rocket) היא מכונית קונספט בתצורת מכונית ספורט, בעלת 2 מושבים, שהוצגה על ידי חטיבת הרכב אולדסמוביל בקונצרן הרכב האמריקאי ג'נרל מוטורס בשנת 1956.

גוף הדגם נבנה מפיברגלאס.

מהדגם נבנה אב-טיפוס בודד.
==אולדסמוביל גולדן רוקט קונספט==
גולדן רוקט

* 2 דלתות (Fastback)
* 2 מושבים
* גוף הרכב - פיברגלאס

==ראו גם==
* אולדסמוביל
* אולדסמוביל Aerotech
==קישורים חיצוניים==

* 
* 

==הערות שוליים==

קטגוריה:מכוניות קונספט
קטגוריה:מכוניות ספורט
קטגוריה:דגמי מכוניות שהושקו ב-1956
גולדן רוקט
קטגוריה:מכוניות אמריקאיות
קטגוריה:מכוניות עשויות פיברגלס
איליה קבקוב

מתקן ב[[מינסטר.]]
"הנברשת הנופלת" ב[[ציריך]]
איליה יוסיפוביץ' קבקוב (ברוסית: Илья Иосифович Кабаков; 30 בספטמבר 1933 – 27 במאי 2023) היה אמן מושגי יהודי אמריקאי יליד דנייפרופטרובסק שבאוקראינה הסובייטית, ברית המועצות. 

==קורות חיים==
נולד להורים יהודים, ברטה סולודוחינה ויוסיף קבקוב. עבד במשך שלושים שנה במוסקבה, משנת 1950 ועד שנות ה-80 של המאה ה-20. לאחר מכן הוא גר ועבד בלונג איילנד.

לאורך יותר מארבעים שנות קריירה, קבקוב יצר מגוון רחב של ציורים, יצירות, מיצגים וטקסטים תאורטיים לרבות את זיכרונותיו הנרחבים, המגוללים את חייו מילדותו המוקדמת ועד 1980. בשנים האחרונות, הוא יצר מתקנים שביקרו את התרבות החזותית בברית המועצות, אף שנושא זה מעולם לא היה עיקרי בעבודותיו. בניגוד לכמה אמני מחתרת סובייטים, קבקוב הצטרף להתאחדות האמנים ב-1959 והפך לחבר מלא בשנת 1965. זו הייתה עמדה יוקרתית בברית המועצות שהביאה עימה הטבות חומריות משמעותיות. קבקוב אייר ספרי ילדים במשך 3–6 חודשים בכל שנה ולאחר מכן פעל בפיתוח פרויקטים אישיים שלו.

הוא עזב את ברית המועצות בשנת 1987.

בשנת 2008 נחנך מוזיאון הגאראז' לאמנות בת זמננו במוסקבה ובה מוצגות יצירותיו של קבקוב.

ב-1989 החל קבקוב לעבוד עם אמיליה, בת דודה רחוקה שלו, אשר מאוחר יותר הייתה לאשתו השלישית.

==לקריאה נוספת==
* שנות השישים היפהפיות במוסקבה מאת איליה קבקוב, הוצאת מזרח התיכון ואפריקה – אוניברסיטת תל אביב, 1989.

== קישורים חיצוניים ==

* 
* 
* 
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:אמנים יהודים רוסים
קטגוריה:אמנים יהודים אמריקאים
קטגוריה:פסלים יהודים אמריקאים
קטגוריה:ציירים יהודים אמריקאים
קטגוריה:מאיירים יהודים
קטגוריה:פסלים יהודים רוסים
קטגוריה:ציירים יהודים רוסים
קטגוריה:יהודים שהיגרו מברית המועצות לארצות הברית
קטגוריה:מקבלי עיטור הידידות (רוסיה)
קטגוריה:אמריקאים שנולדו ב-1933
קטגוריה:אמריקאים שנפטרו ב-2023
אולדסמוביל Vista Cruiser

אולדסמוביל Vista Cruiser (באנגלית: Oldsmobile Vista Cruiser) - היא מכונית סטיישן, בעלת מנוע בעירה פנימית, אשר יוצרה על ידי חטיבת הרכב האמריקאית, "אולדסמוביל" (באנגלית: Oldsmobile), של קונצרן הרכב ג'נרל מוטורס, בין השנים 1964–1977.

==דורות "אולדסמוביל Vista Cruiser"==
* דור ראשון (יוצר בין השנים 1964–1967)
* דור שני (יוצר בין השנים 1968-1972)
* דור שלישי (יוצר בין השנים 1973–1977)

== תמונות ==
<gallery mode="packed" heights="110">
קובץ:1966 Oldsmobile Vista Cruiser (5279061735).jpg | אולדסמוביל Vista Cruiser (דור ראשון, שנת 1966)
קובץ:1965 Oldsmobile Vista Cruiser, rear left (3544082658).jpg | אולדסמוביל Vista Cruiser (דור ראשון, שנת 1965)
קובץ:1969 Vista Cruiser 1.jpg | אולדסמוביל Vista Cruiser (דור שני, שנת 1969)
קובץ:'69 Oldsmobile Vista Cruiser (Rigaud).jpg | אולדסמוביל Vista Cruiser (דור שני, שנת 1969)
קובץ:'72 Oldsmobile Vista Cruiser (Les chauds vendredis '14).JPG | אולדסמוביל Vista Cruiser (דור שני, שנת 1972)
קובץ:Oldsmobile Vista Cruiser station wagon (6062145137).jpg | אולדסמוביל Vista Cruiser
קובץ:'75 Oldsmobile Vista Cruiser (Auto classique VAQ Beaconsfield '13).JPG | אולדסמוביל Vista Cruiser (דור שלישי, שנת 1975)
קובץ:1976 Vista Cruiser.jpg | אולדסמוביל Vista Cruiser (דור שלישי, שנת 1976)

</gallery>

==ראו גם==
* אולדסמוביל
* ג'נרל מוטורס

==קישורים חיצוניים==

* 

==הערות שוליים==

קטגוריה:דגמי מכוניות שהושקו ב-1964
קטגוריה:מכוניות סטיישן
קטגוריה:מכוניות אמריקאיות
Vista Cruiser
מריה מקסימיליאנובנה, נסיכת לויכטנברג

מריה מקסימיליאנובנה, נסיכת לויכטנברג (בגרמנית: Maria Maximilianowna von Leuchtenberg; 16 באוקטובר 1841 - 16 בפברואר 1914), הייתה נכדתו של ניקולאי הראשון, קיסר רוסיה ואמו של מקס פון באדן, שהיה הקנצלר האחרון של הקיסרות הגרמנית.

==ביוגרפיה==
מריה נולדה בסנקט פטרבורג ב-16 באוקטובר 1841, למקסימיליאן, דוכס לויכטנברג ולמריה ניקולאייבנה, הנסיכה הגדולה של רוסיה, בתם של ניקולאי הראשון, קיסר רוסיה ושרלוטה, נסיכת פרוסיה. מריה ואחיה קיבלו את התארים "נסיכים קיסריים", בשל היותם נכדיו של הצאר. בשנת 1852 מת אביה, ובשנת 1854 התחתנה אמה עם גריגורי אלכסנדרוביץ' סטרוגנוב, ומכיוון שעשתה זאת ללא אישורו של אביה, נאלצה אמה לגלות לחו"ל. מריה ואחיה שנותרו ברוסיה, גודלו על ידי דודם אלכסנדר השני, קיסר רוסיה. בשנת 1866 ליוו מריה ואחיה ניקולאוס את דודם אלכסנדר, כשלפתע ניסה אדם לרוצחו, ורק התערבות מהירה של אדם בשם קומיסארוף, הצילה את חיי הקיסר.

בנערותה היו למריה מחזרים רבים, ופיוטר אנדרייביץ' שובלוב, ידידו של הקיסר אלכסנדר השני, שהעז לחזר אחריה ספג נזיפה חמורה ביותר. ב-11 בפברואר 1863 התחתנה מריה עם וילהלם, נסיך באדן, בנו הצעיר של לאופולד, הדוכס הגדול של באדן, ממנו נולדו לה 2 ילדים.

לאחר נישואיה, בילתה מריה את רוב זמנה בגרמניה, ורק לעיתים נדירות ביקרה ברוסיה. מריה מילאה את חובותיה בבית המלוכה, ואף ייצגה את לואיזה, הדוכסית הגדולה של באדן בטקס ההטבלה של בתו של נסיך ליינינגן. במהלך מלחמת צרפת–פרוסיה שירת בעלה וילהלם עם הצבא הפרוסי בפיקודו של וילהלם הראשון. ב-29 ביולי נשארו מריה ובעלה עם יורש העצר פרידריך, ועל פי זיכרונותיו של הנסיך, "הסיחו אותנו לרגע מחרדות ההווה".

בעלה הנסיך וילהלם נפטר ב-27 באפריל 1897, ולאחר מותו, ייסדה מריה ארגון חדש בשם "האגודה נגד השחיתות הגרמנית", אשר מטרתה הייתה לדכא את השחיתות בקרב "המעמד העליון". מריה, בעזרת אלאונורה, הדוכסית הגדולה של הסן ושרלוטה, מלכת וירטמברג, הוציאו חוברות לשכנע את נשות האצולה, כי עליהם להוות דוגמה של טוהר מוסרי.

הנסיכה מריה נשארה אלמנה עד מותה, ב-16 בפברואר 1914 בסנקט פטרבורג.

==משפחתה==
ב-11 בפברואר 1863 התחתנה מריה עם וילהלם, נסיך באדן, ממנה נולדו לו 2 ילדים:
* מריה, נסיכת באדן (1865–1939), התחתנה עם פרידריך השני, דוכס אנהלט
* מקסימיליאן, נסיך באדן (1867–1929), התחתן עם מריה לואיזה, נסיכת הנובר

== אילן יוחסין ==

==קישורים חיצוניים==

קטגוריה:אצולה רוסית
קטגוריה:ילידות 1841
קטגוריה:נפטרות ב-1914
סקנדינביום

סקנדינביום הוא אולם הממוקם בעיר גטבורג שבשוודיה.

תוכניות לבניית אולם בעיר שישמש כאתר שחייה וספורט עירוני הוצגו בעיר עוד ב-1931 אך התבטלו בין היתר עקב מלחמת העולם השנייה. ב-1948 הוכרזה תחרות אדריכלות לעיצוב האולם, העיצוב המנצח היה של האדריכל פול הולטברג אך עקב ויכוחים ציבוריים אודות מימון הפרויקט תהליך הבנייה נדחה, במהלך מסע הבחירות לממשלה ב-1962 הבטיחה מפלגת הפועלים הסוציאל-דמוקרטית של שוודיה שתבנה את האולם אם תנצח בבחירות, הם זכו אך בעיית המימון נותרה קיימת, לכן בניית האולם הושלמה ב-1971 והוא משמש כאצטדיון הבית של קבוצת ההוקי קרח פרולונה HC.

האולם בנוי בצורת פרבולואיד עם גג בצורת אוכף.

באולם מתקיים מדי שנה מופע הסוסים של גטבורג. הסקנדינביום אירח ארבע פעמים את גביע דייוויס בשנים 1984, 1987, 1988 ו-1997, פעם אחת ב-1997 את אליפות העולם בשחייה (בריכת 25 מטר) ואת אירוויזיון 1985, משנת 2003 נערך במקום חצי הגמר של המלודיפסטיבלן.

באולם הופיעו להקות The Who, דיפ פרפל ולד זפלין במהלך סיבוב ההופעות שלהן בשנות השבעים.

== קישורים חיצוניים ==
* 

*[http://www.scandinavium.se/ האתר הרשמי של אולם הסקנדינביום]
*[https://eurovision.tv/event/gothenburg-1985 רשת השידור השוודית החליטה לארח את האירוויזיון בגטנבורג]

קטגוריה:גטבורג: מבנים
קטגוריה:גטבורג: ספורט
קטגוריה:שוודיה: אצטדיונים ומתקני ספורט
אהרן ששון (רב)

רבי אהרן ששון (ה'שט"ו, 1555 בערך - ה'שפ"ו, 1626) היה רב בסלוניקי ובקושטא ומחבר "שו"ת [https://www.nli.org.il/he/books/NNL_ALEPH002069340/NLI תורת אמת]". מכונה מהר"א ששון.
==ביוגרפיה==
נולד, כנראה בסלוניקי, לרבי יוסף, מצאצאי מגורשי ספרד. למד אצל אביו, ומשהוכר בצעירותו כבעל כישרונות, עבר ללמוד בישיבתו של רבי מרדכי מטלון, שהיה רבו המובהק, וכן מפי רבי שלמה לבית הלוי, רבי שלמה הכהן (מהרש"ך), רבי שמואל די מודינה (מהרשד"ם) ואולי גם מפי רבי יוסף בן לב. כמו כן, היה בקשרים עם רבי יום טוב צהלון. בגיל 18 נשא את בתו של רבו, רבי שלמה לבית הלוי. עמד בראשות ישיבה גדולה בסלוניקי, ובה למדו תלמידים רבים. כמו כן, הופנו אליו שאלות הלכתיות רבות. דבריו מובאים פעמים רבות במפרשי השולחן ערוך (כגון הט"ז והש"ך).

בשנת ה'ש"פ עזב את סלוניקי, ויצא במסע נדודים באזור יוון וטורקיה. מכמה מקומות בתשובותיו עולה, כי נדודיו היו מלווים בתלאות וייסורים רבים ושבחלק מן המקרים עקירתו ממקומו הייתה כפויה. בשנותיו האחרונות התיישב בקושטא (איסטנבול). נפטר בקושטא בשנת ה'שפ"ו.

==משפחתו==
נולדו לו שני בנים ובת:
* רבי יוסף - מחכמי הישיבה הכללית בוונציה. לדעת מאיר בניהו, היה חתנו של רבי אברהם די בוטון.
* רבי יצחק
* לדעת שלמה אברהם רוזאניס, בתו נישאה לרבי מאיר די בוטון (מהר"ם די בוטון), בנו של רבי אברהם די בוטון.
==מתלמידיו==
*רבי חיים שבתי - בעל "תורת חיים".
* רבי חיים אלפנדרי - בעל שו"ת "מגיד מראשית".
* רבי ברוך קלעי - בעל "מקור ברוך".
* רבי שבתי יונה - בעל "שי למורא".
* רבי שמואל חיון - בעל "בני שמואל".
* בנו רבי יוסף ששון - מחכמי הישיבה בוונציה.
*רבי יוסף איסקפה - בעל "ראש יוסף".

==חיבוריו==
* שו"ת תורת אמת. נדפס על ידי בנו ור' יוסף ונכדו חיים אהרון, מיד לאחר פטירתו בשנת שפ"ו.
* חידושים על הש"ס - כתב היד נשרף, ונותרו שרידים מעטים ממנו.
* פירוש על משנה תורה לרמב"ם - לא נדפס.
* פירוש על ארבעה טורים - לא נדפס.
* קונטרסים בדיני עגונה, צוואות, בר מצרא, חזקה, הלוואה, שיעבוד נכסים ועוד - לא נדפסו.
* תשובות נוספות לא נדפסו.

==לקריאה נוספת==
* מכון זיכרון אהרן, [https://tablet.otzar.org/he/book/book.php?book=151433&width=0&scroll=0&udid=0&pagenum=4 מבוא לשו"ת תורת אמת] ירושלים תשס"ו.
* יעקב כהן והרב שמחה הרשקוביץ, מבואות לשו"ת תורת אמת, ירושלים ה'תשס"ו.
==קישורים חיצוניים==
* 

==הערות שוליים==

קטגוריה:ילידי 1555
קטגוריה:ראשוני האחרונים
קטגוריה:האימפריה העות'מאנית: רבנים
קטגוריה:רבנים יוונים
קטגוריה:סלוניקי: רבנים
קטגוריה:רבנים טורקים
קטגוריה:איסטנבול: רבנים
קטגוריה:ראשי ישיבות בתפוצות
קטגוריה:מחברי ספרי שו"ת: ראשוני האחרונים
קטגוריה:נפטרים ב-1626
קטגוריה:רבנים ספרדיים
הכוחות למבצעים מיוחדים של צבא אוקראינה

הכוחות למבצעים מיוחדים של צבא אוקראינה (באוקראינית: Сили спеціальних операцій України) הוא מערך של כוחות מיוחדים בכוחות המזוינים של אוקראינה. אנשי הכוחות הם לוחמים מיומנים במיוחד ולהם כישורים רבים בתחום איסוף מידע.

== מבנה ==
מידע לגבי הרכב הכוח והסגל של הכוחות למבצעים מיוחדים הם מידע חסוי המהווה סוד מדינה בהתאם לחוק האוקראיני "אודות סודות מדינה". לכן כל המידע לגבי המבנה והרכב הגופים, נשען על מידע שפורסם בכלי התקשורת האוקראיניים ועשוי להכיל אי דיוקים שונים.

פיקוד
* פיקוד הכוחות למבצעים המיוחדים (יחידה צבאית А0987, קייב)
* גדוד 99 הנפרד לניהול ואבטחה (קייב)
*58x58 פיקסלים מרכז ההדרכה 142 (יחידה А2772. ברדיצ'ב, מחוז ז'יטומיר)
כוחות מיוחדים
* 49x49 פיקסלים גדוד 3  הנפרד למטרות מיוחדות (יחידה А0680, קרופיבניצקי)
* 54x54 פיקסלים גדוד 8 הנפרד למטרות מיוחדות (יחידה А0553, חמלניצקי)
* 47x47 פיקסלים 73 המרכז הימי של פעולות מיוחדות (יחידה А1594, אוצ'קיב, מחוז מיקולאייב)
* 50x50 פיקסלים 140 המרכז למטרות מיוחדות (יחידה А0661, חמלניצקי)
יחידות למבצעי מודיעין מיוחדים ולוחמה פסיכולוגית
* 48x48 פיקסלים המרכז הלאומי ה-16 למבצעי מודיעין פסיכולוגיים (יחידה А1182, ז'יטומיר)
* 47x47 פיקסלים מרכז 72 הלאומי למבצעי מודיעין פסיכולוגיים (יחידה A4398, ברובארי, מחוז קייב)
* 40x40 פיקסלים מרכז 74 הלאומי למבצעי מודיעין פסיכולוגיים (יחידה А1277, לבוב)
* 49x49 פיקסלים מרכז 83 הלאומי למבצעי מודיעין פסיכולוגיים  (יחידה А2455, אודסה)

== ראו גם ==
* הכוחות המזוינים של אוקראינה
* הכוחות למבצעים מיוחדים של צבא רוסיה

==קישורים חיצוניים==
 
* 

* [https://www.youtube.com/channel/UCkvDofoCa152WCbkns4Pkpw ערוץ הווידאו הרשמי] באתר יוטיוב

==הערות שוליים==

קטגוריה:אוקראינה: צבא וביטחון
קטגוריה:יחידות עילית
קטגוריה:יחידות ללחימה בטרור
אולדסמוביל Cutlass Calais

אולדסמוביל Cutlass Calais (באנגלית: Oldsmobile Cutlass Calais) - היא מכונית משפחתית גדולה, בעלת מנוע בעירה פנימית, אשר יוצרה על ידי חטיבת הרכב האמריקאית, "אולדסמוביל" (באנגלית: Oldsmobile), של קונצרן הרכב ג'נרל מוטורס, בין השנים 1984–1991.

סך הכול יוצרו 748,000 יחידות.

==אולדסמוביל Cutlass Calais==
הדגם האחרון מדגמי "אולדסמוביל Cutlass Calais" שירד מפס הייצור של אולדסמוביל, היה בתאריך 26 באפריל 1991.

תאוצת "אולדסמוביל Cutlass Calais" בין 0–100 קמ"ש היא 7.6 שניות (מנוע 2,260 סמ"ק המפיק 180 כ"ס).

==תצורות "אולדסמוביל Cutlass Calais"==
* 4 דלתות - סדאן.
* 2 דלתות - קופה.

== תמונות ==
<gallery mode="packed" heights="90">
קובץ:Olds Cutlass Calais.JPG | "אולדסמוביל Cutlass Calais"
קובץ:Oldsmobile Cutlass Calais -- 08-28-2009.jpg | "אולדסמוביל Cutlass Calais"
קובץ:1991 Oldsmobile Cutlass Calais Int'l Series (2d).jpg | "אולדסמוביל Cutlass Calais" קופה, שנת 1991
קובץ:1989 Oldsmobile Cutlass Calais.jpg | "אולדסמוביל Cutlass Calais", שנת 1989
קובץ:1991 Oldsmobile Cutlass Calais 4-door Quad 4, rL.jpg | "אולדסמוביל Cutlass Calais" סדאן, שנת 1991
קובץ:'85-'86 Oldsmobile Calais Coupe.jpg | "אולדסמוביל Cutlass Calais" קופה
</gallery>

==ראו גם==
* אולדסמוביל
* ג'נרל מוטורס

==קישורים חיצוניים==

* 
* 

==הערות שוליים==

קטגוריה:דגמי מכוניות שהושקו ב-1984
קטגוריה:מכוניות משפחתיות גדולות
קטגוריה:מכוניות קופה
קטגוריה:מכוניות אמריקאיות
Cutlass Calais
ויקטורס אראייס

ויקטורס אראייס (בלטבית: Viktors Arājs; 13 בינואר 1910, בלדונה , פלך קורלנד שליד ריגה – 13 בינואר 1988, קאסל) היה משתף פעולה לטבי וקצין אס-אס שפיקד על יחידת משתפי הפעולה קומנדו ארייס. חיילי יחידה זו רצחו עשרות אלפי יהודים בלטביה - כמחצית מיהודי לטביה - וכן יהודים בבלארוס. בין היתר רצחו חיילי היחידה את יהודי לייפאיה.

==ביוגרפיה==
אביו של אראייס היה נפח. אמו הייתה בת למשפחה לטבית ממוצא גרמני. הוא למד בגימנסיה בילגבה ובשנת 1930 סיים את לימודי התעודה והתגייס בגיוס חובה לצבא הלטבי. בשנת 1932 למד משפטים באוניברסיטת לטביה אך לא סיים את לימודיו. הוא היה חבר באגודת סטודנטים לאומנית בשם "Lettonija", שסייעה לו למצוא עבודה במשטרת לטביה. הוא קודם לדרגת קצונה ובשנות שלטונו של קרליס אולמניס בלטביה היה קצין זוטר.

===בתקופת מלחמת העולם השנייה===

עם פלישת הגרמנים לברית המועצות נפגש אראייס עם האנס דרסלר, יליד לטביה, שהיה מתורגמן הכוחות הגרמניים הפולשים. השניים הכירו מתקופת לימודיהם בגימנסיה. בהמלצתו של דרסלר מונה אראייס לפיקוד על יחידת לטבים שסייעה לצבא הגרמני בפעולות נגד אוכלוסייה מקומית בלטביה ובנציבות הרייך אוסטלנד, בעיקר נגד יהודים.

קומנדו אראייס השתתף ברצח יהודים, צוענים, חולי נפש ואזרחים בגבול הלטבי המזרחי. הקומנדו רצח כ-26,000 יהודים, בין היתר בטבח אלפי יהודים מגטו ריגה וכאלף יהודים מגרמניה בטבח יער רומבולה, ב-30 בנובמבר וב-8 בדצמבר 1941, ובטבח לייפאיה ב-24 וב-25 ביולי 1941. חלק מאנשי הקומנדו היו שומרים במחנה הריכוז סלספילס.

===לאחר המלחמה===
עד 1949 היה אראייס עצור בידי הצבא הבריטי. לאחר מכן היה נהג עבור השלטון הבריטי בדלמנהורסט. הוא שינה את שמו לוויקטור זייבוטס (Viktor Zeibots) והסתייע בממשלת לטביה הגולה בלונדון. לאחר מכן עבד בשמו הבדוי בבית דפוס בפרנקפורט.

בשנות השישים נודע במערב גרמניה על פעולות הרצח שביצע אראייס עם יחידתו. מהגר לטבי מסר מידע על מיקומו של אראייס ועל השם הבדוי ששימש אותו.

אראייס נאסר בשנת 1975 והורשע בשנת 1979. הוא נדון למאסר עולם, נכלא ומת בכלא.

==הערות שוליים==

קטגוריה:אישים משתפי פעולה עם הנאצים
קטגוריה:לטבים במלחמת העולם השנייה
קטגוריה:פושעי מלחמה נאצים
קטגוריה:שוטרים
קטגוריה:אנשי אס אס
קטגוריה:שואת יהודי לטביה
קטגוריה:שואת יהודי בלארוס
קטגוריה:ילידי 1910

קטגוריה:נפטרים ב-1988
קטגוריה:נאצים שנפטרו במעצר
מריה ניקולאייבנה, הנסיכה הגדולה של רוסיה (1819–1876)

מריה ניקולאייבנה, הנסיכה הגדולה של רוסיה (ברוסית: Мария Николаевна Рома́нова; 18 באוגוסט 1819 - 21 בפברואר 1876), הייתה בתו של ניקולאי הראשון, קיסר רוסיה, וסבתו של מקס פון באדן, שהיה הקנצלר האחרון של הקיסרות הגרמנית.

==ביוגרפיה==
מריה נולדה בסנקט פטרבורג ב-18 באוגוסט 1819, לניקולאי הראשון, קיסר רוסיה ולשרלוטה, נסיכת פרוסיה, בתם של פרידריך וילהלם השלישי, מלך פרוסיה ולואיזה, נסיכת מקלנבורג-שטרליץ. הוריה היו מסורים לילדיהם והיו הורים חמימים ומלאי חיבה, שאף שיחקו עם ילדיהם ושרו עמם.

מריה ניקולאייבנה התחנכה בחברת אחיותיה אולגה ואלכסנדרה, החדרים שלהם, שהיו ממוקמים בקומת הקרקע של ארמון החורף, היו עם אוויר צח בכל עונות השנה, ורופאים שלטו בתזונת הבנות. החינוך של מריה הושם בפיקוחו של הסופר הליברלי, המשורר והסופר וסילי ז'וקובסקי, שהיה בעבר המורה הרוסי של אמה - אלכסנדרה פיודורובנה. ז'וקובסקי נשאר בקשר הדוק עם חצר המלוכה עד מותו. מריה ואחיותיה קיבלו שיעורי ריקוד, מוזיקה וציור, ומשנת 1835 הייתה מריה חברה פעילה בחברת הפטריוטים, אשר נוסדה על ידי הקיסרית יליזבטה אלכסייבנה, וחבריה אף היו נפגשים מדי פעם בחדרה בארמון.

בשנת 1837 שלח לודוויג הראשון, מלך בוואריה את אחיינו, מקסימיליאן, דוכס לויכטנברג, כדי להשתתף בתמרוני פרשים ברוסיה. מקסימיליאן היה בנו של אז'ן דה בוארנה ונכדה של הקיסרית ז'וזפין דה בוארנה. הוא היה בחור נאה, משכיל והתעניין בתרבות. שנה לאחר מכן, באוקטובר 1838, הוא ערך ביקור שני, ומראהו הטוב ונימוסיו הרשים את מריה, והיא התאהבה בו.

בתחילה התנגדו ההורים משני הצדדים לנישואי השניים, אולם לבסוף אושרו הנישואים, בתנאי שהזוג יתגורר ברוסיה. החתונה התקיימה ב-2 ביולי 1839 בכנסייה הגדולה של ארמון החורף, והחגיגות נמשכו שבועיים. בני הזוג נשארו ברוסיה, ונולדו להם 7 ילדים. בשנת 1843 מונה מקסימיליאן לנשיא האקדמיה לאמנויות, ומריה הייתה גאה בהישגי בעלה. בסוף שנות ה-40 התערערו נישואי השניים, ומריה החלה לקיים יחסים עם הרוזן גרגורי אלכסנדרוביץ' סטרוגונוב. בשנת 1852 חלה בעלה מקסימיליאן בשחפת, וב-1 בנובמבר אותה שנה הוא מת ומריה החליפה אותו כנשיאת האקדמיה לאמנויות.

בשנת 1854 התחתנה מריה עם גריגורי אלכסנדרוביץ' סטרוגנוב, אולם טקס הנישואין הרשמי נערך רק ב-16 בנובמבר 1856. מכיוון שעשתה זאת ללא אישורו של אביה, נאלצה מריה לגלות לחו"ל, והיא עברה להתגורר בפירנצה, שם נולדו לה שני ילדים. ילדיה שנותרו ברוסיה, גודלו על ידי אחיה אלכסנדר השני, קיסר רוסיה, אשר הקדיש להם תשומת לב מיוחדת.

בסוף חייה סבלה מריה מבעיות בעצמות ואף נעשתה נכה, וב-21 בפברואר 1876 היא מתה בביתה בסנקט פטרבורג.

==משפחתה==
ב-2 ביולי 1839 התחתנה מריה עם מקסימיליאן, דוכס לויכטנברג, ממנו היו לה 7 ילדים:
* אלכסנדרה מקסימיליאנובנה, נסיכת לויכטנברג (1840–1843)
* מריה מקסימיליאנובנה, נסיכת לויכטנברג (1841–1914), התחתנה עם וילהלם, נסיך באדן
* ניקולאוס, דוכס לויכטנברג (1843–1891)
* אוגניה מקסימיליאנובנה, נסיכת לויכטנברג (1845–1925), התחתנה עם אלכסנדר פטרוביץ', דוכס אולדנבורג
* אויגן, דוכס לויכטנברג (1847–1901)
* סרגיי, נסיך לויכטנברג (1849–1877)
* גאורג, דוכס לויכטנברג (1852–1912)

ב-16 בנובמבר 1856 התחתנה מריה עם גריגורי אלכסנדרוביץ' סטרוגנוב, ממנו היו לה שני ילדים:
* גריגורי גריגורביץ' סטרוגנוב (1857–1859)
* אלנה גריגוריאנה סטרוגנובה (1861–1908), התחתנה עם ולדימיר אלכסנדרוביץ' שרמטייב, ולאחריו התחתנה עם גריגורי ניקיטיץ' מאלישביץ

== אילן יוחסין ==

==קישורים חיצוניים==

* 

קטגוריה:שושלת רומנוב
קטגוריה:ילידות 1819
קטגוריה:נפטרות ב-1876
מקסימיליאן, דוכס לויכטנברג

מקסימיליאן, דוכס לויכטנברג (בצרפתית: Maximilien de Beauharnais; 1 בנובמבר 1817 - 1 בנובמבר 1852), היה חתנו של ניקולאי הראשון, קיסר רוסיה, וסבו של מקס פון באדן, שהיה הקנצלר האחרון של הקיסרות הגרמנית.

==ביוגרפיה==
מקסימיליאן נולד במינכן ב-1 בנובמבר 1817, לאז'ן דה בוארנה ולאוגוסטה, נסיכת בוואריה, בתם של מקסימיליאן הראשון יוזף, מלך בוואריה ואוגוסטה וילהלמינה, נסיכת הסן-דרמשטדט. מקסימיליאן היה אחיהם של אוגיסט, דוכס לויכטנברג - בעלה של מריה השנייה, מלכת פורטוגל, אמלי מלויכטנברג - אשתו של פדרו הראשון, קיסר ברזיל וז'וזפין מלויכטנברג - אשתו של אוסקר הראשון, מלך שוודיה.

בשנת 1817 נתן סבו מקסימיליאן הראשון יוזף, מלך בוואריה לאביו את התואר "דוכס לויכטנברג", אשר עבר לאחר מותו בשנת 1824 לאחיו אוגיסט, דוכס לויכטנברג, ולאחר מותו של הלה ללא ילדים בשנת 1835 למקסימיליאן. בשנת 1837 שלח לודוויג הראשון, מלך בוואריה את מקסימיליאן לרוסיה, כדי להשתתף בתמרוני פרשים. שנה לאחר מכן, באוקטובר 1838, הוא ערך ביקור שני, ומראהו הטוב ונימוסיו הרשים את מריה ניקולאייבנה, הנסיכה הגדולה של רוסיה, בתם של ניקולאי הראשון, קיסר רוסיה ושרלוטה, נסיכת פרוסיה, והיא התאהבה בו.

בתחילה התנגדו ההורים משני הצדדים לנישואי השניים, אולם לבסוף אושרו הנישואים, בתנאי שהזוג יתגורר ברוסיה. החתונה התקיימה ב-2 ביולי 1839 בכנסייה הגדולה של ארמון החורף, והחגיגות נמשכו שבועיים. בני הזוג נשארו ברוסיה, ונולדו להם 7 ילדים. בשנת 1843 מונה מקסימיליאן לנשיא האקדמיה לאמנויות, אולם בסוף שנות ה-40 התערערו נישואי השניים, ומריה החלה לקיים יחסים עם הרוזן גרגורי אלכסנדרוביץ' סטרוגונוב. בשנת 1852 חלה מקסימיליאן בשחפת, וב-1 בנובמבר אותה שנה הוא מת בסנקט פטרבורג.

==משפחתו==
ב-2 ביולי 1839 התחתן מקסימיליאן עם מריה ניקולאייבנה, הנסיכה הגדולה של רוסיה, בתם של ניקולאי הראשון, קיסר רוסיה ושרלוטה, נסיכת פרוסיה, ממנה היו לו 7 ילדים:
* אלכסנדרה מקסימיליאנובנה, נסיכת לויכטנברג (1840–1843)
* מריה מקסימיליאנובנה, נסיכת לויכטנברג (1841–1914), התחתנה עם וילהלם, נסיך באדן
* ניקולאוס, דוכס לויכטנברג (1843–1891)
* אוגניה מקסימיליאנובנה, נסיכת לויכטנברג (1845–1925), התחתנה עם אלכסנדר פטרוביץ', דוכס אולדנבורג
* אויגן, דוכס לויכטנברג (1847–1901)
* סרגיי, נסיך לויכטנברג (1849–1877)
* גאורג, דוכס לויכטנברג (1852–1912)

== אילן יוחסין ==

==קישורים חיצוניים==

* 

קטגוריה:דוכסים גרמנים
קטגוריה:אצולה צרפתית
קטגוריה:אצולה רוסית
קטגוריה:גרמנים שנולדו ב-1817
קטגוריה:רוסים שנולדו ב-1817
קטגוריה:רוסים שנפטרו ב-1852
קטגוריה:גרמנים שנפטרו ב-1852
אולדסמוביל אומגה

אולדסמוביל אומגה (באנגלית: Oldsmobile Omega) - היא מכונית משפחתית גדולה, בעלת מנוע בעירה פנימית, אשר יוצרה על ידי חטיבת הרכב האמריקאית, "אולדסמוביל" (באנגלית: Oldsmobile), של קונצרן הרכב ג'נרל מוטורס, בין השנים 1973–1984.

"אולדסמוביל אומגה" ייצרה 800,000 יחידות (דור ראשון ודור שני 335,000 יחידות, דור שלישי 465,000 יחידות).

דגמי "אולדסמוביל אומגה" שווקו בישראל.

==דורות "אולדסמוביל אומגה"==
* דור ראשון (יוצר בין השנים 1973–1974)
* דור שני (יוצר בין השנים 1975–1979)
* דור שלישי (יוצר בין השנים 1980–1984)

==תצורות "אולדסמוביל אומגה"==
* 4 דלתות סדאן (דור ראשון, דור שני, דור שלישי)
* 2 דלתות קופה (דור ראשון, דור שני, דור שלישי)
* 2 דלתות האצ'בק (דור ראשון, דור שני)

== תמונות ==
<gallery mode="packed" heights="100">
קובץ:Oldsmobile Omega sedan 2 -- 09-03-2010.jpg | אולדסמוביל אומגה, סדאן
קובץ:1977oldsomega.jpg | אולדסמוביל אומגה קופה, שנת 1977
קובץ:1973 Olds Omega.jpg | אולדסמוביל אומגה קופה, שנת 1973
קובץ:1973 Olds Omega Brougham.JPG | אולדסמוביל אומגה קופה, שנת 1973
קובץ:OldsmobileOmegaES2800.jpg | אולדסמוביל אומגה, סדאן, 4 דלתות
קובץ: '80 Oldsmobile Omega Sedan.jpg | אולדסמוביל אומגה, סדאן, 4 דלתות
קובץ:Oldsmobile Omega coupe (6822014550).jpg | אולדסמוביל אומגה קופה
קובץ:1978 Oldsmobile Omega, rear right (Alberta).jpg | אולדסמוביל אומגה שנת 1978
קובץ:Oldsmobile Omega coupe.jpg | אולדסמוביל אומגה קופה
קובץ:OldsmobileOmegaX.jpg | אולדסמוביל אומגה
</gallery>

==ראו גם==
* אולדסמוביל
* ג'נרל מוטורס

==לקריאה נוספת==
* [https://jalopnik.com/the-oldsmobile-omega-was-apparently-the-most-redundant-1597375156 אולדסמוביל אומגה] (jalopnik)

==קישורים חיצוניים==

* 
* 
* [http://www.gm.com/owner-assistance/oldsmobile.html אתר אולדסמוביל]

==הערות שוליים==

קטגוריה:דגמי מכוניות שהושקו ב-1973
קטגוריה:מכוניות משפחתיות גדולות
קטגוריה:מכוניות קופה
קטגוריה:מכוניות אמריקאיות
אומגה
יחסי אוקראינה–גרמניה

יחסי אוקראינה–גרמניה הם יחסי החוץ בין אוקראינה לבין גרמניה.

== היסטוריה ==
בימי הביניים קיימו סוחרים גרמנים יחסי מסחר עם רוס של קייב, ואף התקיימו קשרי נישואין בין האצולה הגרמנית לאצולה הקייבית. במהלך המאה ה-18 התיישבו מהגרים גרמנים רבים בגליציה, ובמהלך המאה ה-19 היגרו גרמנים רבים גם לבסרביה, ווהלין, חצי האי קרים וחופי הים השחור.

בשנת 1914 לאחר פרוץ מלחמת העולם הראשונה גורשו גרמנים רבים מאוקראינה לסיביר, ובפברואר 1918 כבש צבא האימפריה הגרמנית את אוקראינה במבצע אגרוף. לאחר חוזה ברסט-ליטובסק סייעו הגרמנים לפבלו סקורופדסקי בהקמת המדינה האוקראינית, וסייעו לאוקראינים במלחמתם נגד רוסיה הסובייטית.

בשנת 1941 כבשו הגרמנים את אוקראינה במהלך מבצע ברברוסה, וצירפו אותה לנציבות הרייך אוקראינה. במהלך הכיבוש הגרמני רצחו הגרמנים מאות אלפי יהודים, כחלק משואת יהודי אוקראינה, ובחורף 1943–1944 שחרר הצבא האדום את אוקראינה, תוך שהוורמאכט השאיר מאחוריו אדמה חרוכה. לאחר המלחמה היו מוצבים בשטח הכיבוש הסובייטי בגרמניה חיילים אוקראינים רבים, אך הם לא קיימו קשר עם האזרחים הגרמנים.

בשנת 1959 נרצח סטפן בנדרה - לאומן אוקראיני, על ידי סוכני קג"ב, בעת שהותו במינכן.

מאז 1990, רוב האוקראינים הגרמנים עברו לגרמניה, אך עדיין כ-40,000 גרמנים חיים באוקראינה, בעיקר בקייב, חרקוב ואודסה.

בשנת 1989 הרפובליקה הפדרלית של גרמניה פתחה את הקונסוליה הראשונה בקייב, בשנת 1992 שדרגה אותה לשגרירות. בשנת 1993 נפתח מכון גתה, בקייב, ובשנת 1998 נפתחה משרד לשכת החילופין האקדמית הגרמנית, ומאז יותר מ-4,000 סטודנטים אוקראינים למדו בגרמניה.

השינויים הפוליטיים באוקראינה מאז 2004 נתמכו על ידי הממשלה הגרמנית, שאף מחתה על הסיפוח הרוסי של חצי האי קרים, ועל הסיוע הרוסי למורדים במלחמת האזרחים באוקראינה.

==יחסים כלכליים==
יותר מ-1000 חברות גרמניות פועלות באוקראינה, ועבור אוקראינה, גרמניה היא שותפת הסחר השנייה החשובה ביותר בסחר החוץ.

==יחסים דיפלומטיים==
אוקראינה מחזיקה בגרמניה שגרירות בברלין, ו-5 קונסוליות בדיסלדורף, פרנקפורט, המבורג, מיינץ ומינכן. מאידך, גרמניה מחזיקה באוקראינה שגרירות בקייב ו-4 קונסוליות בדנייפרופטרובסק, חרקוב, לבוב ואודסה.

== קישורים חיצוניים ==

== הערות שוליים ==
גמא בפרסאוס

{| align="left"
|

|-
|

|-
|

|}
γ בפרסאוס הוא הכוכב החמישי בבהירותו בקבוצת הכוכבים פרסאוס עם בהירות נראית מדרגה 2.93. למעשה מדובר בכוכב כפול משתנה לוקה במרחק של כ-243 שנות אור ממערכת השמש עם זמן מחזור ארוך של קרוב ל-15 שנים.

==מאפיינים==
γ בפרסאוס מורכב מזוג כוכבים המקיפים זה את זה במסלול אליפטי מאוד כך שהמרחק ביניהם נע בין 2.3 יחידות אסטרונומיות ובין 19 יחידות אסטרונומיות (דומה למרחקו של אורנוס מהשמש) בזמן הקפה של 14 שנים ו-214 ימים. מישור ההקפה משיק לקו הראייה אל הזוג ממערכת השמש ולכן בכל פעם שהכוכב הגדול מבין השניים עובר על פני השני הוא מסתיר אותו לחלוטין והבהירות הכוללת של הזוג יורדת ב-0.3 דרגות בהירות. הליקוי המשני כמעט שלא מורגש כיוון שהכוכב השני קטן בהרבה מהכוכב הראשי ורק עובר על פניו בלי להסתירו. קרבתם הרבה זה אל זה לא מאפשרת לצפות בהם בנפרד והיותו של γ בפרסאוס כוכב כפול התגלתה לאחר שנמצאו שינויים מחזוריים במהירות הרדיאלית שלו. הליקוי הראשי שמסתיר את אחד בן הזוג הקטן מאפשר למדוד במדויק את הספקטרום של בן הזוג הגדול ובאמצעותו להעריך מתוך הספקטרום המשותף גם את תכונותיו של בן הזוג הקטן.

===γ בפרסאוס A===
γ בפרסאוס A הוא המסיבי והבהיר מבין שני בני הזוג. זהו ענק צהוב מסוג ספקטרלי G8 III, מסתו כ-2.7 מסות שמש ורדיוסו כ-23 רדיוסי שמש. טמפרטורת פניו היא כ-4,900 קלווין והוא קורן בעוצמה של פי 265 מעוצמת ההארה של השמש באור נראה ובערך פי 290 ממנה בצירוף הקרינה בתחום התת-אדום, זאת מכיוון שטמפרטורת פניו נמוכה בקרוב ל-1,000 קלווין מזו של השמש. בליבתו של הכוכב כבר אזל המימן והוא עבר להתיך הליום לפחמן תוך כדי התקררות והתנפחות, בדרך להפוך לענק אדום. כשיאזל גם ההליום הוא צפוי להפוך לננס לבן.

===γ בפרסאוס B===
γ בפרסאוס B הוא הקטן והעמום יותר מבין השניים, אך הוא חם בהרבה מבן הזוג. זהו תת-ענק לבן מסוג ספקטרלי A2 IV (לפעמים מסווג ככוכב הסדרה הראשית לבן מסוג ספקטרלי A3 V), מסתו כ-1.65 מסות שמש ורדיוסו כ-3.2 רדיוסי שמש. טמפרטורת פניו כ-9,250 קלווין והוא מאיר בעוצמה של פי 85 מעוצמת ההארה של השמש באור נראה ובערך פי 100 ממנה בצירוף הקרינה בתחום העל-סגול. הכוכב נמצא בשלבי סיום של שלב היתוך המימן שבליבתו להליום והוא צפוי גם כן להתחיל בתהליך התקררות והתנפחות.

== קישורים חיצוניים ==
* [http://stars.astro.illinois.edu/sow/gammaper.html γ בפרסאוס] באתר של ג'ים קלר
* 

==הערות שוליים==

קטגוריה:ענקים מסוג G
קטגוריה:תת-ענקים מסוג A
קטגוריה:משתנים לוקים
קטגוריה:כוכבים כפולים
קטגוריה:קבוצת הכוכבים פרסאוס
הליוטרופ (מכשיר)

ההליוטרופ של גאוס (משנת 1822).
ההליוטרופ הוא מכשיר איתות העושה שימוש במראה כדי להחזיר אור שמש על פני מרחקים גדולים במטרה לסמן את העמדות של משתתפים בסקר קרקעי. ההליוטרופ הומצא ב-1821 על ידי המתמטיקאי הגרמני קרל פרידריך גאוס. המילה "הליוטרופ" היא הלחם של שתי מילים מיוונית: "הליוס" (helios) שפירושה "שמש" ו"טרופוס" (tropos) שפירושה כיוון או פנייה (כלומר שינוי כיוון). זהו על כן שם הולם למכשיר שמסיט אור שמש (באמצעות החזרה ממראה).

גאוס פיתח את הטכניקה של שימוש בקרני אור שמש מוחזרות כסיגנל במהלך המיפוי של ממלכת הנובר; על בסיס חישובי ניחות של אור השמש באטמוספירה הוא מצא שמראה קטנה בעלת קוטר של לא יותר משניים או שלוש אינץ' תתאים כדי לשקף את דמות השמש למרחק של עשרה מיילים או יותר. אחרי שפיתח את התאוריה האופטית המתאימה ונבנה הדגם הראשון של המכשיר, הצלחת השימוש בהליוטרופ אף עלתה על ציפיותיו; הוא הוכיח את עצמו כשימושי במיוחד והיה בעל בהירות נראית של כוכב מדרגה 1.

בהליוטרופים נעשה שימוש בסקרים גיאודזיים מאז הסקר שהוביל גאוס בגרמניה בשנת 1821 ועד לשנות השמונים המאוחרות של המאה ה-20, במהלכן החליפו מדידות GPS את השימוש בהליוטרופ בסקרים לטווחים ארוכים. סר ג'ורג' איוורסט הכניס לראשונה את השימוש בהליוטרופים במהלך המיפוי הטריגונומטרי הגדול של הודו בשנת 1831, בעוד בסקר גאוגרפי מקביל של חופי ארצות הברית נעשה שימוש בהליוטרופים.
ההליוטרופ של וורדמן (משנת 1866).
מודדים עשו שימוש בהליוטרופ כצורה מיוחדת של נקודת ציון; טכניקה זאת יושמה במהלך טריאנגולציות בגלל המרחקים הגדולים בין תחנות (בדרך כלל 20 מיילים או יותר), שבעטיים מטרות רגילות יהיו בלתי ניתנות להבחנה או בלתי נראות. בהליוטרופים נעשה שימוש לעיתים קרובות כמטרות ציון במרחקים שאף עלו 100 מיילים. בקליפורניה, בשנת 1878, הליוטרופ שהוצב על הר סנט הלנה נצפה מהר שסטה, במרחק של 192 מיילים (309 קילומטר).

השימוש בהליוטרופ היה מוגבל בעיקר לימים בהירים ולבקרים ואחרי הצהריים כאשר השבירה האטמוספירית השפיעה במידה מינימלית על קו הראייה של הצופה. מפעיל ההליוטרופ כונה "הליוטרופר" או "נצנץ" והיה עושה לעיתים קרובות שימוש במראה שנייה כדי לתקשר עם התחנה של המכשיר באמצעות הליוגרפיה. ממציא ההליוגרף, מכשיר דומה המיועד במיוחד לאיתות, קיבל את ההשראה להמצאתו מצפייה בהליוטרופים בסקר שנערך בהודו.

== ראו גם ==
* הליוגרף - מכשיר איתות דומה

==קישורים חיצוניים==

* Silvio A. Bedini, [http://www.amerisurv.com/PDF/TheAmericanSurveyor_BediniHeliotropes_November2004.pdf The Surveyor's Heliotrope]

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:איתות
קטגוריה:מכשירים אופטיים
מחלת פנמה

חתך רוחב של בננה הנגועה במחלת פנמה
מחלת פנמה (באנגלית: Panama disease) היא מחלת צמחים בשורשי בננות, שנגרמת על ידי פטריה רעילה מסוג Fusarium השוכנת בקרקע.<ref name=":0"></ref> 

הפטריה מתפשטת דרך מעברי המים בתוך הצמח וחוסמת אותם. מחלת פנמה נחשבת לאחת ממחלות הצמחים הקשות ביותר. בתחילת המחצית השנייה של המאה העשרים פגעה מחלת פנמה בזן הבננות הנפוץ ביותר באותו הזמן, גרוס מישל,<ref name=":0" /> וכמעט גרמה להכחדת גידול הבננות במרכז אמריקה. בינתיים עברו מגדלי הבננות לזן אחר, קוונדיש,<ref name=":0" /> שנחשב לעמיד יותר מול הפטריה אך כעת מתברר שהפטריה פוגעת גם בו.

הפטריה מתפשטת על פני יבשת אסיה וגרמה כבר נזקים בסין, טאיוואן, מלזיה, אינדונזיה, אוסטרליה, הפיליפינים, פקיסטן, מוזמביק, עומאן, ירדן ולבנון. 

בישראל התגלו בננות נגועות בכמה נקודות מבודדות והן הושמו בהסגר.<ref name=":0" /> ברגע שבננה אחת נגועה, כל המטע נגוע. לא נמצאה דרך לטהר את הקרקע מהנגע, כי הפטריה חודרת לעומק הקרקע.
לאחר מכן הקרקע החקלאית בה נמצאה המחלה נסגרת כולה על ידי יריעות נילונים ולא ניתן להשתמש יותר בשטח.

== קישורים חיצוניים ==
* [https://web.archive.org/web/20131010013340/http://www.perot.org.il/Alon/0310/4.pdf מחלת הפוזריום (Fusarium) מאיימת על הבננות בעולם]
* [https://agriscience.co.il/docs/calls/%D7%A7%D7%95%D7%9C%20%D7%A7%D7%95%D7%A8%D7%90%20%D7%9C%D7%9E%D7%99%D7%96%D7%9D%20%D7%9E%D7%97%D7%9C%D7%AA%20%D7%A4%D7%A0%D7%9E%D7%94%20%D7%9C%D7%A9%D7%A0%D7%AA%202017%20.pdf קול קורא למיזם מחלת פנמה לשנת 2017]
* [https://web.archive.org/web/20171226182226/http://www.perot.org.il/Alon/201404/9.pdf מחלת Fusarium מהגזע האלים Tropical Race 4 שוכנת כבר עשר שנים במטעי הבננות בירדן]
* 
* 

==הערות שוליים==

קטגוריה:פטריות רעילות
קטגוריה:בננה
פנמה
Trace Tropical

Trace Tropical הוא ערוץ טלוויזיה צרפתי הנמצא בבעלות חברת Trace Partners. הערוץ משדר מוזיקה, החל מפברואר 2009. הערוץ משדר קליפי מוזיקה טרופית כמו קונצרטים, ראיונות ודוקומנטורה. הוא זמין בכבלים, בלוויין ובשירותי IPTV.

== היסטוריה ==
==== 2009 ====
* ערוץ Trace Tropical הושק.
* הערוץ זוכה בתואר ערוץ הטלוויזיה הטוב ביותר בידי Hot Bird TV Awards.

==== 2010 ====
* ב-15 בדצמבר 2010 משנה הערוץ את הזהות החזותית שלו, ומוסיף את הסיסמה "אנחנו אוהבים מוזיקה טרופית".

==== 2014 ====
* ב-9 בינואר 2014, הערוץ הפסיק לשדר על פלטפורמת Canalsat בצרפת.

== סלוגנים ==
* 2009-2011: טמפו חם.
* מאז 2011: אנחנו אוהבים מוזיקה טרופית.

== תוכניות ==
* Playlist
* Tropical hit 10/30
* Latino 10
* Zouk 10
* Reggae 10
* Hit Jamaican 10
* Club Hit 10
* Special
* Live
* Party
* New
* "Soca 10"
* "Hits and Lyrics"

== ראו גם ==
* Trace Urban
* Trace Sport Stars

== קישורים חיצוניים ==
* 
== הערות שוליים ==
קטגוריה:ערוצי טלוויזיה
קטגוריה:ערוצי טלוויזיה צרפתיים
Trace Africa

Trace Africa הוא ערוץ טלוויזיה מוזיקלי, שהוקם בשנת 2011 הנמצא בבעלות Trace Partners. הערוץ משדר מוזיקה אפריקאית ותוכניות תרבות. הערוץ הראשון מסוגו המשדר מוזיקה אפריקאית בצרפתית.

== היסטוריה ==
ב-15 בנובמבר 2011 הערוץ החל לשדר בפלטפורמת Canalsat באפריקה. ב-8 בדצמבר 2011 הערוץ החל לשדר בשירות הטלוויזיה SFR1. בחודשים אפריל ומאי 2012 הערוץ החל לשדר גם ב-Orange ו-Freebox TV.

== תוכניות ==
* African Hit 10/30: דירוג קטעי המוזיקה האפריקאים הפופולריים ביותר. 
* Playlist: קליפים אפריקאים. 
* Special: סרטי תעודה.
* Guest Star 
* Live: קונצרטים
* New: כל חדשות המוזיקה

== ראו גם ==
* Trace Urban
* Trace Sport Stars
* Trace Tropical

==קישורים חיצוניים==
* 

== הערות שוליים ==

קטגוריה:ערוצי טלוויזיה
קטגוריה:ערוצי טלוויזיה צרפתיים
לפני שהרגליים נוגעות בקרקע

לפני שהרגליים נוגעות בקרקע הוא סרט דוקומנטרי ישראלי משנת 2017 בבימויה של דפני ליף. הסרט נבחר להיות סרט הפתיחה של פסטיבל דוקאביב במאי 2017. הסרט נתמך על ידי קרן גשר לקולנוע רב תרבותי בשיתוף הרשות השנייה לטלוויזיה ולרדיו.

==תקציר העלילה==
דפני ליף, מיוזמי מחאת האוהלים ומנהיגיה, ביימה סרט המתעד את קורותיה בימי המחאה שהתרחשה בשנת 2011. הסרט בנוי מאוסף כתבות, צילומים, ראיונות וקטעי וידאו שצולמו ימים ספורים לפני המחאה ובמהלכה. עיקר הצילומים הם של כתב ערוץ 10 יונתן פיחוטקה ואליהם נוספים כתבות מצולמות, ראיונות וקטעים שהבמאית עצמה צילמה בטלפון החכם שלה. הסרט מלווה את דפני ליף כשהיא אורזת את חפציה ועוזבת את הדירה השכורה בעודה צעירה אלמונית ומשם כשהיא מייסדת עם שותפים שחוברים אליה את המאהל בשדרות רוטשילד, שם היא הופכת תוך ימים להיות ממנהיגי המחאה החברתית.

==קישורים חיצוניים==

* 
*[http://www.cinema.co.il/movies/movie.aspx?movieId=15836 לפני שהרגליים נוגעות בקרקע - דוקאביב] - אתר סינמטק תל אביב
* 

==הערות שוליים==

קטגוריה:סרטי 2017
קטגוריה:סרטי התבגרות
קטגוריה:סרטים תיעודיים ישראליים
קטגוריה:המחאה החברתית בישראל 2011
קטגוריה:סרטים ישראליים משנת 2017
LZ 61

ה-LZ 61 הייתה ספינת אוויר של חיל הים הגרמני בתקופת מלחמת העולם הראשונה. הספינה ביצעה כ-10 פשיטות על אנגליה ו-17 משימות תצפית.

== פשיטות על אנגליה ==
LZ 61 לקחה חלק בכ-10 פשיטות על אנגליה ב-1916:
* 31 בינואר
<blockquote>הספינה הייתה אמורה להתקיף את ליברפול, אבל בגלל תקלה במערכות הניווט היא הפציצה את טיפטון, ברדלי, ודנסבורי ווולסל: בתקיפה זו נהרגו כ-30 אנשים.</blockquote>
* 1 באפריל
LZ 61 בבסיס נורדהולץ (1916)<blockquote>הספינה הפילה מספר פצצות בקליטהורפס, מיד אחרי חצות. אחת מהפצצות הרגה כ-31 חיילים מהגדוד ה-3 של מנצ'סטר.</blockquote>
* 2 בספטמבר
<blockquote>הספינה לקחה חלק במתקפת ספינות האוויר הגדולה ביותר במלחמה, יחד עם עוד 13 ספינות. במהלך התקיפה הצוות חזה בהשמדתה הSL 11, ספינת האוויר הראשונה שנורתה בשטח אנגליה.</blockquote>

== השמדתה של LZ 61 ==
ב-27 בנובמבר 1916, הספינה החלה במתקפה האחרונה שלה על אנגליה, בליווי 9 צפלינים אחרים. לאחר שהפציצה מספר כפרים באנגליה, ה-LZ 61 נתקלה בשלושה טייסים של שירות האוויר של הצי המלכותי שהטיסו מטוסי B.E.2. לאחר חילופי אש ספינת האוויר עלתה בלהבות והתרסקה בים, כ-13 קילומטרים מזרחה ללואוסטופט. לא היו ניצולים.

== מפקדים ==
{| class="wikitable"
|+מפקדי הספינה
!
!מ
!עד
|-
|סרן [http://www.zeppelin-museum.dk/main.php?page=base&sub=crew&id=max_dietrich&lang=en מקס דייטריץ']
|19 בינואר 1916
|4 ביולי 1916
|-
|קפטן אוגוסט סטלינג
|24 ביוני 1916
| -
|-
|סגן קורט פרנקנברג
|15 באוגוסט 1916
|28 בנובמבר 1916
|}

== בסיסים ==
{| class="wikitable"
|+בסיסים בהם עגנה LZ 61
!
!תאריך
|-
|נורדהולץ
|19 בינואר 1916
|-
|סדין
|21 בפברואר 1916
|-
|טונדר
|5 באפריל 1916
|-
|נורדהולץ
|16 באפריל 1916
|}

==קישורים חיצוניים==

==הערות שוליים==

קטגוריה:כלי טיס גרמניים
קטגוריה:לחימה אווירית במלחמת העולם הראשונה
קטגוריה:אמצעי לחימה גרמניים